Na temelju članka 36.a Statuta Grada Sv. Ivana Zeline („Zelinske novine“, br. 8/01, 7/02, 10/04, 1/06, 3/06-pročišćeni tekst, 9/09, 11/09-pročišćeni tekst, 5/13 i 12/13-pročišćeni tekst, 4/18, 20/18-pročišćeni tekst), gradonačelnik Grada Svetog Ivana Zeline, donio je

 **PROCEDURU O BLAGAJNIČKOM POSLOVANJU**

**Članak 1.**

Procedurom o blagajničkom poslovanju uređuje se blagajničko poslovanje Grada Svetog Ivana Zeline, poslovne knjige i dokumentacija u blagajničkom poslovanju, kontrola blagajničkog poslovanja, plaćanje gotovim novcem, kao i druga pitanja u vezi blagajničkog poslovanja.

**Članak 2.**

Gotovinu Grada Svetog Ivana Zeline čine:

-novčana sredstva naplaćena od fizičkih i pravnih osoba

-novčana sredstva podignuta s transakcijskog računa Grada Svetog Ivana Zeline

-novčana sredstva koja se nalaze u blagajni Grada Svetog Ivana Zeline – početna salda

**Članak 3.**

U Gradu Svetom Ivanu Zelini vode se tri blagajne:

- glavna blagajna

- salda-konti blagajna

- blagajna za naplatu naknade za uređenje voda

**Članak 4.**

Blagajničko poslovanje evidentira se preko:

-naloga za naplatu (uplatnica), i kodiranog naloga za nacionalna plaćanja

-naloga za isplatu (isplatnica)

-blagajničkog izvješća

Blagajničke poslove obavlja Referent – blagajnik i likvidator, a dužan - dužna je voditi evidenciju blagajničkog poslovanja (uplatnice, isplatnice, blagajničko izvješće) i popratne priloge ( račune, naloge, potvrde i dr.).

Blagajničko poslovanje se vodi putem programske aplikacije.

**Članak 5.**

**Odgovornost za blagajničko poslovanje**

Gotovinska novčana sredstva drže se u kasi blagajne. Referent - blagajnik i likvidator odgovoran-odgovorna je za naplate, isplate i stanje gotovine u blagajni. Kontrolu blagajničkog poslovanja obavlja Referent za knjigovodstvo, koji i knjiži blagajničko poslovanje u glavnoj knjizi.

**Članak 6.**

U glavnoj blagajni evidentiraju se sljedeće uplate:

-podignuta gotovina s transakcijskog računa,

-naknada za otkup stanova na kojima postoji stanarsko pravo

-povremeni prihodi i primici koji nisu vezani uz evidenciju u sklopu programskog rješenja KOMIS i FAKTURIRANJE

U glavnoj blagajni evidentiraju se slijedeće isplate:

-polog gotovine na transakcijski račun Grada Svetog Ivana Zeline,

-plaćanje nabavljenih dobara i usluga,

-dnevnice i troškovi službenih putovanja,

-ostale isplate koje su vezane uz redovno poslovanje upravnih tijela Grada Svetog Ivana

 Zeline.

U salda-konti blagajni evidentiraju se uplate po osnovi:

 komunalne naknade

 komunalnog doprinosa

 naknade za korištenje javnih prostora

 zakupa poslovnog prostora

 refundacije materijalnih troškova

 kazna

 koncesija

te isplate po osnovi pologa gotovine na transakcijski račun Grada Svetog Ivana Zeline.

U blagajni za naplatu naknade za uređenje voda (prihod Hrvatskih voda) evidentira se: naplata naknade za uređenje voda

isplata po osnovu pologa gotovine na izdvojeni račun Hrvatskih voda

**Članak 7.**

Isplate i naplate koje se evidentiraju u glavnoj blagajni, mogu se obavljati samo na temelju prethodno izdanog dokumenta kojim se odobrava isplata (račun, nalog, odluka ili drugi važeći dokument), te važećeg dokumenta za naplatu.

Blagajnički izvještaj s dokumentima o isplati i naplati prije njegove predaje na knjiženje mora biti ovjeren od strane blagajnika.

**Članak 8.**

Svaki dokument u vezi s gotovinskom isplatom i uplatom mora biti numeriran i popunjen tako da isključuje mogućnost naknadnog dopisivanja.

.

**Članak 9.**

Glavna blagajna se vodi dnevno, a zaključuje se sa zadnjim danom tekućeg mjeseca, kad se utvrđuje stvarno stanje blagajne.

Salda - konti blagajna i blagajna za naplatu naknade za uređenje voda, vode se i zaključuju dnevno.

**Članak 10.**

Blagajnički maksimum iznosi 10.000,00 kuna što je određeno Odlukom

KLASA:401-01/19-01/01, URBROJ:238/30-02/13-19-1.

U svim situacijama u kojima je to propisano i moguće, obavlja se bezgotovinsko plaćanje putem transakcijskog računa Grada Svetog Ivana Zeline.

**Članak 11.**

Ova Procedura stupa na snagu danom donošenja, a objavit će se na web stranici grada Svetog Ivana Zeline.

KLASA: 400-01/19-01/02
URBROJ: 238/30-02/13-19-1
Sv. Ivan Zelina, 28. listopad 2019.

GRADONAČELNIK
Hrvoje Košćec, v.r.